Taraba, Tomáš, poslanec NR SR (2022-06-28):
Vážený pán predseda parlamentu, pán Svrček, kolegovia, ad jedna veľmi ďakujem a oceňujem, že ste tak promptne na tento návrh zareagovali, pretože ja si myslím, že základný odkaz štátu by nemal byť, že ide zdierať svojich vlastných ľudí, normálne že zásadným spôsobom zdierať. A toto sa nedá inak nazvať, čo sa tu deje. Ad jedna, ten, ten mýtny systém sám osebe, veď to bola jedna, jedna príšerná kapitola a napriek tomu dnes je nastavený tak, že nikto z toho mýtneho systému neujde, pretože ak tam niekto vstúpi raz s autom, tam je stopercentná istota, že, že on bude vlastne systémom chytený. A teraz nedáva žiadnemu človeku racionálny dôvod chodiť sa voziť po diaľnici, keď vie, že ho to bude stáť trojnásobne viac, ako keby si zaplatil ročnú diaľničnú známku. A všade v normálnom, civilizovanom svete to funguje tak, že ten štát sa pozerá na toho svojho občana nie ako na vyvrheľa, ktorý chcel urobiť zlo, ale ako na človeka, ktorý skôr zabudol alebo nevedel, alebo si nebol vedomý, ale tu nedáva logiku ani pri akejkoľvek, akejkoľvek úvahe, aby vedome ľudia sa chodili voziť po diaľniciach a dostávali trojnásobné pokuty a nezaplatili si ročnú diaľničnú známku. Ak idete načierno do električky, opakujem to ešte raz, tam to platí, pretože tam ten revízor byť nemusí a nie v každej električke je revízor. To znamená, tam nemáte, alebo v autobuse a tak ďalej, tam nemáte istotu stopercentnú, že vás chytí. A keby ste mali stopercentnú istotu, že vás chytia, tam potom sa nebavíme opäť o pokute, ale bavíme sa o tom, že si zaplatíte vlastne v električke alebo vo verejnom nejakom prostriedku si zaplatíte lístok, tak máte stopercentnú istotu, že, že na to príde. A toto sa deje na diaľniciach. Tam máte stopercentnú istotu, že ak to nemáte zaplatené, a väčšina ľudí to nemá zaplatené, lebo nevedia, že im to skončilo, nechodia sa voziť, nie sú takí masochisti, že nemám peniaze, tak idem sa voziť do diaľnici, aby som dostal trojnásobnú pokutu. A tento návrh riešenia dáva slovenskú legislatívu iba do súladu s tým, čo normálne bežne funguje na Západe. Dokonca na Západe to funguje nielen tak, že ak nemáte diaľničnú, a idete použiť mýtny systém, tak vám dôjde, automaticky sa to berie, že ste si objednali tú službu, a sa vám aktivuje diaľničná známka. Dôjde vám upozornenie, aby ste zaplatili ročnú diaľničnú, ak je to nárok. Dokonca sú štáty, kde ak odmietnete, lebo ste to iba raz použili, a už ten rok tam viackrát nepôjdete, tak si predstavte, že sú systémy, kde vám dôjde v tom prípade, že uhradíte iba alikvotnú časť úseku, ktorý ste prešli. A my sa tu bavíme o tom, že je normálne ľuďom každý mesiac za opakované používanie, nevedomé používanie, a to sú naozaj prípady, najmä tí sociálne odkázaní ľudia, ktorí si prehlásili tie staré autá a už majú niekde inde bydlisko alebo sú ťažko vyhľadateľní, tak jednoducho sa im to zberá, zberá a to sú tisíce, tisíce eur, ktoré ich dobehnú, pretože sami viete, že na Slovensku dokonca štát tú pokutu môže dať dva roky dozadu, dva roky dozadu. A teraz niekto, kto chodil niekde povedzme, že nebol si vedomý, že napríklad nejaký, nejaký obchvat mesta je možno, bol v tom, že je definovaný ako bezplatný úsek, a v skutočnosti je to proste už spoplatnené a on tam chodí za fuškou niekde a viete, ako musia na Oravu, z východu, z juhu, proste tí Slováci musia migrovať za prácou, a my dnes v tomto čase, kedy zo všetkých strán tí ľudia sú gniavení, tak my úplne považujeme v pohode, že dajme im každý mesiac 150 euro pokutu za niečo, čo stojí na celý rok 50. Tak podľa mňa toto normálne nie je, a preto, pán Kollár, veľmi oceňujem aj to, že ste požiadali aj koalíciu, aby za to hlasovala. Veľmi si to cením. Ďakujem pekne.